ועדת החוקה, חוק ומשפט, כנסת 15, פרוטוקול מספר 259, 2001-02-13 12:30

אמנון רובינשטיין: אני פותח את ישיבת הוועדה.

אמנון רובינשטיין: הנושא הוא הצעת חוק שירות המדינה (סיווג פעילות מפלגתית ומגבית כספים)(תיקון מס' 3), התשס"א-2000, שיזמו חברי הכנסת ענת מאור וזבולון אורלב.

ענת מאור: האמת היא ששמריהו בנצור הוא היוזם הראשון.

אמנון רובינשטיין: הצעת החוק הזאת היא פרי פשרה עם נציבות שירות המדינה ועל דעת משרד המשפטים.

אמנון רובינשטיין: כפי שהתפרסמה בחוברת הכחולה היא עברה בקריאה הראשונה.

אמנון רובינשטיין: אנחנו דנים בהכנה לקריאה שניה ושלישית.

אמנון רובינשטיין: בבקשה, חברת-הכנסת מאור.

ענת מאור: אני רוצה להודות על זה שהנושא מגיע לדיון.

ענת מאור: כבר אמרנו את כל הנימוקים ושמענו גם את המתנגדים.

ענת מאור: אני רוצה לומר שאני עומדת מאחורי העקרון של החוק.

ענת מאור: העלינו בחוק שני דברים שבסוף לא התממשו: 1.

ענת מאור: מחשש לפרצות הסכמנו לצמצם בענין, על דעת שני המציעים, רק לסקטורים מקצועיים ברורים כמו מורים, מורות ואחיות.

ענת מאור: אני מבינה שלא נמצא לזה פתרון והנושא פתוח.

ענת מאור: אם לא יהיה פתרון אני בהחלט עומדת מאחורי ההצעה הזאת.

ענת מאור: 2.

ענת מאור: הראינו שיש פרצות רבות שהן הבעייתיות ולצערי זה לא נכנס לחוק כמו חברים במועצות הדתיות, נבחרים ברשויות המקומיות.

ענת מאור: הלכו אל הגננת אבל שכחו את מנהל מחלקת החינוך בתל-אביב, בירושלים או בבני-ברק.

ענת מאור: אם ניתן היה להכניס זאת לפני הקריאה השניה והשלישית כדי למנוע פרצות הייתי שמחה; אם זה מאוחר מדי, נגיש הצעת תיקון נפרדת.

אמנון רובינשטיין: בבקשה, חבר-הכנסת אורלב.

זבולון אורלב: חברת-הכנסת ענת מאור ואני מבקשים לאשר את החוק כמות שהוא בקריאה שניה ושלישית.

זבולון אורלב: בזמנו החקיקה כנראה היתה חפוזה ולא לקחה בחשבון שמחוץ לעובדי מדינה יש עובדי ציבור רבים שהשררה והכוח השלטוני שבידיהם אינם פחותים מהכוח והשררה שיש לגננת בקרית-שמונה, שהיא עובדת מדינה, או מהשרת של בית-המשפט המחוזי בתל-אביב, או עובד ניקיון בבית-החולים בבאר-יעקב; לעומת זאת, מנכ"ל עיריית ירושלים ששולט על כ-6,000 עובדים לא נכלל פה.

זבולון אורלב: אנחנו מודיעים באופן הצהרתי שבדעתנו להגיש הצעת חוק כדי שהחוק המטפל בסיווג פעילות מפלגתית ומגבית כספים על עובדי מדינה בהיבט של פעילות פוליטית יורחב גם על סקטורים נוספים בשירות הציבורי כמו שצוין כאן בחלק המוניציפלי, אני חושב שזה צריך לחול גם על המוסדות להשכלה גבוהה, על המוסדות הלאומיים וכו'.

זבולון אורלב: אם אנחנו רוצים להרחיק את הפוליטיזציה והמפלגתיות ושמחננו יהיה טהור ראוי לחשוב על כך.

זבולון אורלב: כנראה עוד היום נשת

זבולון אורלב: דל להגיש הצעת חוק לשולחנה של הכנסת כדי להבהיר קבל עם ועולם להיכן פנינו.

אמנון רובינשטיין: בבקשה, נציגת משרד המשפטים.

עו"ד סיגל קוגוט: עשינו טעות אחת כשלכל היתר אנחנו מסכימים.

עו"ד סיגל קוגוט: בהגדרה "גוף בוחר" מחקנו את המלים "או גוף מדיני".

עו"ד סיגל קוגוט: אקרא את סעיף 3א ואסביר למה לא צריך למחוק את המלים האלה.

עו"ד סיגל קוגוט: "בסעיף זה 'גוף בוחר' , גוף שאחד מתפקידיו לבחור מועמדים לכנסת או לכהונת ראש ממשלה" – או שורה נוספת של תפקידים – "למעט בחירות ישירות שבהן משתתפים כלל החברים של מפלגה או גוף מדיני".

עו"ד סיגל קוגוט: פריימריס יש גם בגוף מדיני שבוחר נציגים לסוכנות היהודית ואם נמחק זאת תישאר רק מפלגה.

עו"ד סיגל קוגוט: לכן צריך להשאיר את הסעיף כמות שהוא.

אמנון רובינשטיין: בסדר.

אמנון רובינשטיין: בבקשה, מר שופמן.

עו"ד יהושע שופמן: לגבי ההרחבה צריך לזכור שזה חוק שירות המדינה.

עו"ד יהושע שופמן: זה מסוג ההרחבות שישפיעו על כל החוק ולא רק על הסעיפים האלה.

זבולון אורלב: היום זה רק על ארבע הדרגות הגבוהות בשירות המדינה וזה אבסורד.

זבולון אורלב: זה צריך להיות גם על ארבע הדרגות הגבוהות בשלטון המקומי.

אמנון רובינשטיין: אני מציע שתתייעצו עם נציב שירות המדינה לגבי החוק החדש.

אמנון רובינשטיין: בבקשה, נציג נציבות שירות המדינה.

עו"ד רון דול: עקרונית אנחנו בעד ההרחבה הזאת.

עו"ד רון דול: יש לנו הצעה בענין הזה אבל מפאת הדחיפות של הענין מבחינת

עו"ד רון דול: כם החלטנו לא לעשות זאת בשלב הזה.

עו"ד רון דול: אני רוצה לציין שיש פה טעות דפוס.

עו"ד רון דול: בסעיף קטן (4) כתוב: "בסעיף קטן (ד), בסופו יבוא 'מי שהופסקה חברותו כאמור לא יוכל להיות חבר באותו גוף בוחר'" פה אני רוצה להוסיף: כל עוד הוא עובד מדינה ולמשך תקופה של ארבע שנים.

עו"ד סיגל קוגוט: כתוב בסוף "אלא אם כן הפסיק להיות עובד המדינה קודם לכן".

עו"ד רון דול: הכוונה היא שכל עוד הוא עובד מדינה הוא לא יחזור להיות חבר בגוף הבוחר.

עו"ד יהושע שופמן: אם הוא הפסיק הוא יכול להיות חבר בגוף הבוחר גם אחרי שנה.

עו"ד רון דול: אז בשביל מה ארבע שנים?

עו"ד יהושע שופמן: אחרת זו הגבלה לנצח.

אמנון רובינשטיין: שלמה שהם יקרא את הסעיף.

שלמה שהם: סעיף קטן (ד) שאותו מתקנים אומר: "מי שבהיותו חבר בגוף נתמנה להיות עובד מדינה, תיפסק כהונתו כחבר בגוף הבוחר עם מינויו.

שלמה שהם: "

שאול יהלום: על איזה דרגות אתה מדבר?

עו"ד סיגל קוגוט: על כל הדרגות.

שלמה שהם: בסוף אתה מוסיף: "מי שהופסקה חברותו כאמור" – אם הוא היה חבר בגוף הבוחר וחברותו הופסקה במקום אחר – "לא יכול להיות חבר באותו גוף בוחר משך 4 שנים מיום מינויו".

אמנון רובינשטיין: למה 4 שנים?

שאול יהלום: אם הוא ב-4 הדרגות העליונות ואחרי 4 שנים, הוא יכול בשנה החמישית להיות חבר בגוף הבוחר.

זבולון אורלב: כל עוד הוא ב-4 הדרגות הגבוהות הוא איננו יכול להיות חבר בגוף הבוחר.

זבולון אורלב: מיום שהוא הפסיק להיות ב-4 הדרגות הגבוהות כעובד מדינה הוא רשאי להיות בגוף הבוחר.

עו"ד סיגל קוגוט: 4 שנים לא נקבעו לגבי הדרגות.

עו"ד סיגל קוגוט: המטרה של הסעיף הזה היא למנוע מצב שבו שר נבחר על-ידי אדם ואחר-כך השר מצ'פר אותו בזה שהוא ממנה אותו.

שאול יהלום: לשרת בבית-ספר?

עו"ד סיגל קוגוט: כן.

שאול יהלום: אז אני מציע לבטל את זה, זו שטות.

עו"ד סיגל קוגוט: זה היה תיקון של חבר-הכנסת אמנון רובינשטיין בעקבות ועדות ציבוריות.

עו"ד סיגל קוגוט: אנחנו אומרים שזה לא נראה בסדר כאשר אדם יהיה חבר בגוף בוחר ולא יוכל להצביע.

עו"ד סיגל קוגוט: את זה אנחנו מתקנים.

עו"ד סיגל קוגוט: המטרה המקורית של התיקון היא להבחין בין מצב שבו עובד מדינה הוא גם עובד מדינה וגם חבר מפלגה, לבין אדם שהוא חבר מפלגה, חבר גוף בוחר ולא חלק משירות המדינה וכתמורה להצבעתו הוא מקבל תפקיד בשירות המדינה.

עו"ד סיגל קוגוט: היום הסעיף קובע שמי שחבר בגוף בוחר ואחר-כך מתמנה לשירות המדינה, פוקעת חברותו בגוף הבוחר, לא בשירות המדינה.

זבולון אורלב: גם אם הוא לא ב-4 הדרגות הגבוהות.

עו"ד סיגל קוגוט: נכון, כל עובד מדינה.

שאול יהלום: זה אבסורד.

שאול יהלום: נניח שהמפד"ל באופוזיציה, אין לי שר, אני חבר בגוף הבוחר, אני בדרגה ג'.

שאול יהלום: אני ניגש למכרז בדרגה הכי נמוכה ומתקבל למכרז.

קולט אביטל: במכרז זה בסדר.

שאול יהלום: מייד אני צריך להתפטר.

אמנון רובינשטיין: הנקודה הזאת עלתה ואז הוחלט שאי-אפשר להבחין בין קואליציה לבין אופוזיציה כי גם לחברי כנסת יש השפעה.

שאול יהלום: הסעיף הזה מדבר על כל הדרגות חוץ מ-4 הדרגות הגבוהות.

שאול יהלום: אדם פוטר ממקום עבודתו בכנסת, היה עוזר פרלמנטרי.

שאול יהלום: במקרה התפנתה המשרה של השמש של בית-הספר לעובדי הוראה והוא עובר מכרז.

שאול יהלום: הוא לא מכיר אף שר משרי הממשלה.

שאול יהלום: באותו יום הוא מפסיק להיות חבר בגוף הבוחר לארבע שנים.

אמנון רובינשטיין: זה החוק הקיים.

שאול יהלום: לכן אני מציע לתקן את זה.

אמנון רובינשטיין: יש לי בעיה טכנית.

אמנון רובינשטיין: זה עבר כך בקריאה ראשונה.

אמנון רובינשטיין: מה שאתה מציע נועד לשנות מצב שקיים 10 שנים.

אמנון רובינשטיין: אבל אני לא יכול לעשות את זה.

זבולון אורלב: אני מסכים שיש פה אבסורד אבל אי-אפשר לתקן את כל האבסורדים.

זבולון אורלב: למה?

זבולון אורלב: בחוק הקיים הוא בכלל לא יכול להיות, על-פי התיקון אחרי תקופת צינון של 4 שנים הוא יכול להיות.

שאול יהלום: לפי החוק הקיים הוא יכול להיות, הוא בדרגה הנמוכה, הוא רק לא יכול להצביע.

אמנון רובינשטיין: בחוק המקורי הקיים היום כל חבר מרכז שהתמנה לכל דרגה בשירות המדינה מפסיק להיות חבר מרכז.

אמנון רובינשטיין: אגב, זה גם דבר שהוסיפו אותו בוועדת החוקה לפני 15 שנה.

אמנון רובינשטיין: זה לא עלה לדיון בקריאה ראשונה.

אמנון רובינשטיין: אם רוצים לבטל את זה צריך הצעת חוק נפרדת.

אמנון רובינשטיין: אולי זה לא צודק, אני לא יודע, מפני שזה סייג לתורה.

אמנון רובינשטיין: השרת יסבול, אותם פקחים שהשר מינה יסבלו.

קולט אביטל: יש הבדל בין משרה שאליה אתה מתמנה בכוח פרוטקציה זו או אחרת, לבין מכרז.

קולט אביטל: במכרז אדם עובר בחינה ולכן זה לא צריך לחול עליו.

שאול יהלום: אבל זה חל.

אמנון רובינשטיין: ייתכן שצריך לשנות את החוק בכלל אבל זו לא הצעת החוק של חברי הכנסת ענת מאור וזבולון אורלב.

ענת מאור: אנחנו מנועים מלעסוק בזה כי זה נושא חדש.

ענת מאור: לגבי התוכן, אני מוצאת הרבה דברי טעם גם בחוק המקורי.

ענת מאור: אין ספק שמה שהעלה פה חבר-הכנסת יהלום הוא אבסורד אבל הרוב ממונים בשירות הציבורי אחרי שיש שרים ואחרי שהשרים ממנים.

שאול יהלום: נניח שחברת מרכז מרצ היא סטודנטית בסמינר הקיבוצים.

שאול יהלום: היא גמרה ללמוד והיא הולכת להיות מורה.

שאול יהלום: אז מה, היא צריכה לעזוב את המרכז?

זבולון אורלב: לפי החוק ההוא היא לא יכלה להיות חברת מרכז לעולם ועד, בתיקון הזה רק בארבע השנים הראשונות.

אמנון רובינשטיין: אני מציע שבהתייעצות עם חברי הכנסת ענת מאור וזבולון אורלב עם נציבות שירות המדינה תגישו הצעת חוק כוללת ונביא אותה לוועדה.

זבולון אורלב: חשוב לנו שהחוק הזה יגיע בהסכמה רחבה.

עו"ד רון דול: אני בכל זאת חושב שצריך להכניס תיקון ניסוחי בסעיף קטן (ד) ולומר: מבלי לגרוע מן האמור בסעיף זה.

אמנון רובינשטיין: אני מעמיד להצבעה את נוסח החוק בקריאה שניה ושלישית עם התיקון של משרד המשפטים ושל נציבות שירות המדינה.

אמנון רובינשטיין: מי בעד?

אמנון רובינשטיין: הצבעה הצעת החוק אושרה

אמנון רובינשטיין: הצעת חוק שירות המדינה (סיווג פעילות מפלגתית ומגבית כספים) (תיקון מס' 3) (חברות בגוף בוחר), התשס"א-2000 עוברת לקריאה שניה ושלישית.

אמנון רובינשטיין: תודה רבה.